વોલમાર્ટે તેની ‘સ્વતંત્ર’ તપાસ કરાવી બીન્ની એ મુદ્દે કોઈપણ ખોટુ કર્યાનો ઈન્કાર કર્યો અને ઓગસ્ટમાં વોલમાર્ટ-ફલીપકાર્ટની ખરીદીનો સોદો સંપન્ન થયા બાદ બે માસમાં અચાનક જ બીન્ની બંસલને હોદો છોડવો પડયો આ ઘટનાક્રમ કદાચ પ્રશ્ર્ન ઉપજાવે છે કે શું બંસલને કંપની છોડવા મજબૂર કરવા જ આ મી-ટુનો સહારો લેવાયો! કદાચ મી-ટુની બિન્દાસ ગણાતા બોલીવુડથી લઈને અત્યંત શરમાળ ગણાતા ભારતીય સમાજમાં પણ પુરુષો એક ભયથી પીડાઈ રહ્યા છે અને ફકત ભારત જ નહી. વિખ્યાત અમેરિકી ટેલીવીઝન નેટવર્ક ફોકસ-ન્યુઝ પર ‘જેઓપાર્ડી’ કાર્યક્રમ રજુ કરતા સેલીબ્રીટી એકર એલેકસ ટ્રેબેકે તો ત્યાં સુધી કહી દીધું છે. હાલ પુરુષો માટે ભયજનક સમય ચાલી રહ્યા છે જયારે મી-ટુ મુવમેન્ટ શરુ થઈ ત્યારે એ ખુદની જાતને નસીબદાર માની કે હું એવી કોઈ શક્તિશાળી ખુરશી પર આવ્યો નથી કે મે કોઈ પાસે સેકસ્યુઅલ ફેવરની હિમ્મત કરી હોય! વાસ્તવમાં અમેરિકામાં 2006માં પ્રથમ વખત મી-ટુનો ટોન રણકયો હતો પણ સોશ્યલ મીડીયાના વ્યાપ બાદ 2017માં અમેરિકન એકટ્રેસ મીલોનોએ મી-ટુ હેશટેગથી આ પ્રકારે સેકસ્યુઅલ હેરેસમેન્ટનો ભોગ બનેલી મહિલાઓને આગળ આવવા અપીલ કરી અને ત્યારબાદ મી-ટુ સ્ટોરી બહાર આવવા લાગી હતી. જેમાં એન્જીલીના જોલી જેવી અભિનેત્રી એ પણ તેના પર એ સમયને યાદ કર્યા પછી એક બાદ એક ક્ષેત્ર ફાયનાન્સ, મેડીસીન, સ્પોર્ટસ, આઈટી અને અમેરિકન આર્મીમાં પણ મી-ટુની સ્ટોરી જાહેર થઈ હતી અને છેક પોર્નોગ્રાફી ઈન્ડસ્ટ્રીઝ પણ તેમાં સામેલ થઈ હતી અને છેલ્લે અમેરિકાના સ્ટેનડઅપ કોમેડીયન બિલ કોસ્બી જે અમેરિકા’સ ડેડ તરીકે ઓળખાતો હતો તેના પર એક મહિલાએ જાતિય સતામણીનો આરોપ મુકયો અને હાલમાં જ ધ કોસ્બી-શોના આ સેલીબ્રીટીને 10 વર્ષની જેલ સજા થઈ તે અમેરિકામાં મી-ટુનો પ્રથમ જેલવાસી બન્યો.